**NÁBOŽENSKÁ VÝCHOVA 8.A, 8.B na obdobie 11.5.-22.5.2020**

**OCHRANA HODNÔT**

**Zopakuj si :**

**Desatoro Božích prikázaní**

1. Ja som Pán, tvoj Boh! Nebudeš mať okrem mňa iných bohov, ktorým by si sa klaňal.

2. Nevezmeš Božie meno nadarmo.

3. Pamätaj, že máš svätiť sviatočné dni.

4. Cti svojho otca a svoju matku.

5. Nezabiješ.

6. Nezosmilníš.

7. Nepokradneš.

8. Nebudeš krivo svedčiť proti svojmu blížnemu.

9. Nebudeš žiadostivo túžiť po manželke svojho blížneho.

10. Nebudeš túžiť po majetku svojho blížneho.

 **/** *HODNOTY KULTÚRY ŽIVOTA A KULTÚRY SMRTI /*

 **Porozmýšľaj, ktoré prikázanie nám to pripomína.**

**VÝTVARNÁ VÝCHOVA 8.A, 8.B** **na obdobie 11.5.-22.5.2020**

**PODNETY DIZAJNU - REKLAMA**

Reklama patrí medzi najdôležitejšie časti [komunikačného mixu.](https://sk.wikipedia.org/wiki/Komunika%C4%8Dn%C3%BD_mix)

Porozmýšľaj, či aj teba zaujala nejaká reklama a prečo. Ak by si mohol, akú reklamu by si navrhol ty. Vieš vymyslieť aj nejaký reklamný slogan?

 

**FYZIKA**

**VZÁJOMNÁ PREMENA POLOHOVEJ A POHYBOVEJ ENERGIE**

Pohybová energia telesa sa môže premeniť na polohovú energiu toho istého telesa a naopak.

Napríklad:

* ak vyhodíme loptu
* vodopády
* voda padajúca na mlynské koleso

Napr.: Ak vyhodíme loptu zvislo nahor, vykonáme prácu a lopta získa **pohybovú energiu.** Lopta stúpa, jej rýchlosť sa zmenšuje. V najvyššom bode sa lopta na okamih zastaví, jej **pohybová energia** je nulová. Pohybová energia lopty sa premenila na polohovú energiu v gravitačnom poli Zeme.

Lopta začne voľne padať – **polohová energia lopty sa mení na jej pohybovú energiu.**

Pri premenách energie môže dochádzať aj k prenosu energie na iné telesá.

Napr. Vodné elektrárne využívajú premenu polohovej energie vody na pohybovú energiu vody, tá sa mení na pohybovú energiu rotora turbíny.

**BIOLÓGIA**

**FAKTORY OVPLYVŇUJÚCE ŽP ORGANIZMOV A ČLOVEKA**

**1/ Priaznivé –** pozitívne vplyvy súvisia s tvorbou kultúrnej krajiny, ktorá je v ekolog. rovnováhe

**2/ Nepriaznivé** – negatívne, narúšajú zložky biosféry a vzťahy medzi nimi → až **ekologické katastrofy**

* **Priemysel** – ťažké kovy, zlúčeniny Cl, N, C, S
* **Energetika** – spaľovanie fosílnych palív
* **Ťažba nerastných surovín** – mení reliéf krajiny, haldy hlušiny, otrasy
* **Doprava** – výfukové plyny – smog, hluk
* **Odpad** – rádioaktivita, toxické látky
* **Poľnohospodárstvo** – nadmerné hnojenie, postreky, veľkochovy

**Civilizačné ochorenia** – ochorenia srdca, rakovina, cukrovka, obezita, alergie

**Alternatívne zdroje** – energia slnka, vetra, geotermálna, vody

Milí žiaci,

od tohto týždňa sa nám skracuje počet hodín slovenského jazyka a literatúry z 5 na 3. To znemená, že doteraz ste dostávali zadania normálne podľa rozvrhu. Teraz budeme mať 2 hodiny slovenského jazyka a hodinu literatúry. Takže zadaní bude trošku menej.

**Slovenský jazyk 8.A,B od 11.5.-15.5.2020**

Príslovkové určenie sme brali už v siedmom ročníku.

Napíšte si:

**Príslovkové určenie miesta – Pum –** vetný člen, ktorý vyjadruje rozličné okolnosti deja.

Pýtame sa : Kde?, Kadiaľ? , Odkiaľ?

Môže byť vyjadrené: - príslovkou - **dnu**

* predložkou a podstatným menom - žiť **na ostrove**
* zámenom **–** žijú **tu** leguány.

**Príslovkové určenie času – Puč –** vetný člen, ktorý vyjadruje časové okolnosti deja.

Pýtame sa: Kedy ?, Odkedy?, Ako dlho?

Môže byť vyjadrené: - príslovkou - **hneď**

* podstatným menom – nevideli sme sa **rok**
* zámenom – **odvtedy**
* viacerými slovami – čakáme **pätnásť minút.**

**Príslovkové určenie spôsobu – Pusp –** vetný člen, ktorý pomenúva, ako dej prebieha.

Pýtame sa: Ako?, Akým spôsobom?

Môže byť vyjadrené: - príslovkou - hovoríš **potichu**

* podstatným menom s predložkou – odpovedal **bez váhania**
* zámenom – urobíme to **takto**
* prirovnaním – mlčí **ako ryba.**

**Príslovkové určenie príčiny – Pupr -** vetný člen, ktorý pomenúva, prečo dej prebieha alebo neprebieha.

Pýtame sa: Prečo?, Začo?, Z akého dôvodu?

Najčastejšie býva vyjadrený **podstatným menom s predložkou.**

Štart pretekov **pre víchricu** odložili. Pokutovali ho **za rýchlosť.**

Písomne vypracujete cvičenie: strana 98/2a

**Literatúra**

Napíšte si:

**Jana Skladaná: Slová z hlbín dávnych vekov**

Prečítajte si text.

Urobte písomný zápis: : Lit. druh: epika

 Lit. forma: próza

 Lit. žáner: vedecko-populárna literatúra

Vysvetlite na základe prečítanej ukážky:

Čo znamená Hurónsky rev?

Čo znamená Šalamúnova múdrosť?

**MATEMATIKA**

na facebooku bola vytvorená skupina, v ktorej spoločne riešime úlohy. Ich zadania máte uvedené nižšie pre tých, ktorí nie sú na facebooku.

Vzorce máte všetci. Pozrite si na youtube video a pošlite mi vyriešené úlohy, napr. ucitelka.svedlar@gmail.com Ďakujem.

<https://www.youtube.com/watch?v=orlqd8bACXs&list=PL2TKFmozXVmzFiBNTfRge9LR7wuXn3Ru7&index=51>

Úloha 1: Vypočítajte dĺžku kružnice, ktorej polomer je 12 cm.

Úloha 2: Vypočítajte dĺžku kružnice, ktorej priemer je 4 dm.

Úloha 3: Urč priemer kruhu, ktorého obvod je 0,628 mm.

Úloha 4: Urč priemer kruhu, ktorého obvod je 6$π$ dm.

Úloha 5: Urč polomer kružnice, ktorá má dĺžku 125,6 km.

Úloha 6: Urč polomer kružnice, ktorá má dĺžku 92$π$ cm.

Všetci žiaci, ktorí ešte neodovzdali riešenia úloh, v pondelok medzi 9:00 až 11:00 prinesú do školy zošity na kontrolu. Prikladám vzorové riešenie úlohy spred dvoch týždňov.



**DEJEPIS**

**Od memoranda k Matici slovenskej**(učebnica s.57-60)

**1849 – 1859** – obdobie zvané **neoabsolutizmus** – neslobodnejší režim, ako pred revolúciou

* polícia sledovala všetkých aktívne zapojených do revolúcie
* etniká sa prihlásili o národné práva

Slovenskí politickí predstavitelia sa pokúšali uspieť vo voľbách do uhorského snemu – nevydarené

**6. – 7. júna 1861** – celonárodné zhromaždenie do **Turčianskeho sv. Martina** – prijalo a schválilo **Memorandum slovenského národa**

* politický program
* Slováci požadovali **národné a politické práva**
* návrh – vytvoriť autonómiu pre územie Slovenska – **Hornouhorské slovenské Okolie**
* **slovenčina** ako úradný jazyk v slovenských stoliciach
* **vlastný snem a slovenské školy**
* hovorilo sa aj o vytvorení **Matice Slovenskej**
* memorandum predložili Uhorskému snemu

**Štefan Marko Daxner** – spolupracoval na tvorbe Žiadostí slovenského národa a vypracoval Memorandum slovenského národa.

**Tri slovenské gymnázia a Matica slovenská**

* panovník nepovolil autonómiu
* **1862 – 1869** – **otvorené 3 gymnázia**, kde bola vyučovacím jazykom **slovenčina**:
	+ Veľká Revúca
	+ Turčiansky sv. Martin
	+ Kláštor pod Znievom
* finančné zbierky – pri dostatočnej sume

**4.8.1863** – založená **Matica slovenská v Turčianskom sv. Martine** pri príležitosti osláv 1000 výročia príchodu Cyrila a Metoda na Veľkú Moravu.

**Matica slovenská**

* rozvoj duchovného života Slovákov
* podporovala kultúru, vzdelanosť a literatúru, umenie i vedu
* vydávala knihy a učebnice
* základ inštitúcií – knižnice, múzeá, archívy
* predseda **Štefan Moyzes**
* podpredseda **Karol Kuzmány**

**Činnosť gymnázií a Matice slovenskej** → oživenie spolupráce a aktivít vzdelancov

**1875** - Matica a Gymnáziá zrušené uhorskou vládou.

Úloha: Pripraviť projekt : Matica slovenská. Poslať na adresu- lpromosinova@gmail.com

**GEOGRAFIA**

Prepíšte si nové poznámky do zošita. Nakreslite do zošita k poznámkam erb mesta Prešov.

**PREŠOVSKÝ KRAJ**

**Susedné štáty:** Poľsko, Ukrajina

**Susedné kraje:** Žilinský, Banskobystrický, Košický

**Kultúrne a historické regióny kraja:** Spiš, Šariš, Horný a dolný Zemplín, Zamagurie **Povrchové tvary:** Tatry, Nízke Tatry, Pieniny, Levočské vrchy, Čergov, Šarišská vrchovina, Nízke Beskydy, Bukovské vrchy, Slanské vrchy, Popradská, Hornádska a Košická kotlina **Rieky:** Poprad, Dunajec, Torysa, Topľa, Ondava, Laborec, Cirocha

**Vodné diela:** Veľká Domaša, Starina

**Podnebie** – klimatická oblasť: mierne teplá klimatická oblasť, teplotná inverzia

**Chránené územia:** TANAP, NAPANT, Pieninský NP, NP Poloniny, NP Slovenský raj **Okresné mestá:** Poprad, Stará Ľubovňa, Kežmarok, Bardejov, Sabinov, Levoča, Prešov, Svidník, Medzilaborce, Stropkov, Vranov nad Topľou, Humenné, Snina

**poľnohospodárstvo:** pšenica, raž, jačmeň, chov hovädzieho dobytka, ošípaných

**priemysel:** *Chemosvit -* Svit ,*Tatravagónka, Whirpool* - Poprad, *Mecom* - Humenné, *Bukóza* – Vranov

* výskyt nerastných surovín - patrí k najchudobnejším krajom SR
* nerastné suroviny: kamenná soľ, vápenec, stavebný kameň

C**estovného ruch:** národné parky, Belianska jaskyňa, splav Dunajca na pltiach, Bardejov- kúpele, historické centrum mesta, Levoča- oltár Majstra Pavla, Prešovský Solivar, Spišský hrad,...

**INFORMATIKA, pokyny na obdobie 11.5. – 22.5.2020**

Témou je vyhľadávanie informácie na internete.

Vašou úlohou je vyhľadať na internete zlatý fond hádaniek. Z neho vypísať 10 hádaniek a uviesť správny bibliografický odkaz pod napísaný text. Ako na to? Vyhľadáš potrebné informácie, precvičíš si prstoklad na PC a potom skopíruješ adresu (link do PC). Pokús sa nájsť aj iné formy uvádzania bibliografických odkazov (ako správne uvádzame časopisy, knihy, hudbu, filmy)

**OBČIANSKA NÁUKA (11.5-15.5.2020)**

- v zošite máte mať k dnešnému dňu napísané poznámky z učiva **Trestné právo**,

- následne vypracujte do zošita cv. 1 z učebnice na str. 39 (Úlohy a námety na aktivity).

**CHÉMIA**  8.A, 8.B TRIEDA

SOLI, VÝZNAMNÉ SOLI 13.05.2020

Učebnica strana 68 až 69, urobiť si poznámky a naučiť sa. V poznámkach sa zamerať na:

čo sú soli, soli kyseliny sírovej – síran vápenatý, síran meďnatý – vlastnosti a použitie, soli kyseliny dusičnej – dusičnan draselný, dusičnan sodný – ich vzorce, vlastnosti a použitie.

SOLI KYSELINY UHLIČITEJ 14.05.2020

Učebnica strana 70, urobiť si poznámky a naučiť sa. V poznámkach sa zamerať:

Uhličitan sodný, sóda bikarbóna, uhličitan vápenatý – ich vzorce, vlastnosti a použitie.

Poznámky a vypracované odpovede aj z predchádzajúcich úloh mi postupne pošlite na moju mailovú adresu:

jarmila.romanova@centrum.sk

**Telesná a športová výchova – dievčatá od 11.5. – 22.5.2020**

Milé žiačky, na tieto dva týždne je téma: ***Sezónne činnosti – cvičenie v prírode.*** Skôr ako začnete športovú činnosť, nezabudnite urobiť rozcvičku, pripojte aj strečing . Vašou športovou aktivitou bude: ***Chôdza do kopca*** – môžete sa vybrať na Buchvald alebo iný kopec. Nezabúdajte na správne dýchanie a pitný režim pri chôdzi. Druhou aktivitou bude : ***Cyklistika*** – nezabúdajte na dodržiavanie cestnej premávky a nariadených pokynov v čase karantény. Fotky z aktivít mi môžete poslať na Facebook, Messenger alebo mailom klamarcikova.a@gmail.com.

 S pozdravom Vaša učiteľka TSV

**Telesná a športová výchova– 2 stupeň**

1. prechádzky do prírody
2. beh na krátke vzdialenosti
3. aerobic ( ranná rozcvička, cviky na mieste, dychové cvičenia )
4. bicyklovanie v prírode alebo obci
5. Vedomostná úloha : Tvojou úlohou bude pripojiť sa na internet, otvoriť si stránku GOOGLEa do vyhľadávača napísať slová „ **Novodobé olympijské hry“**. Zisti a napíš mi **kedy, kde** sa konali tieto hry a **kým** boli založené.

Vaše odpovede na moje otázky mi môžete zasielať na aplikáciu Messenger – Patrik Olejár ( nie Facebook )

**Pokyny ANJ pre 8.A/8.B na obdobie 11.5.-17.5.2020**

Pracovný zošit 44/cv.1 – vypracujte písomne do zošitov – pospájajte polovice výrazov podľa vzoru

Pracovný zošit 44/cv.2 – prepíšte vety do zošitov a doplňte slovné spojenia z cvičenia 44/1 podľa vzoru

Naučte sa slovnú zásobu z lekcie 5B

Vypracované cvičenia str. 44/1, 2 odfoťte, označte menom a priezviskom a pošlite na môj email: radovankamihalik@gmail.com **do 17.5.2020**

**Pokyny TECH pre 8.A/8.B na obdobie 11.5.-24.5.2020**

Milí žiaci, tento krát vypracujte projekt na tému: „Moje budúce povolanie“, ktorý bude obsahovať váš plán a časový rozvrh pre dosiahnutie kariérnych cieľov...

Po vypracovaní projekt odfoťte, označte menom a priezviskom a pošlite na môj email: radovankamihalik@gmail.com **do 17.5.2020.** Ten ďalší týždeň budete mať od techniky opäť pokoj ☺

**HUV – 8.B**

-pozrieť si nejaký kabaret na youtube